
Ανακοίνωση 

 Έναρξη εγγραφών Τμημάτων Ρυθμικής Αγωνιστικής Γυμναστικής, Παραδοσιακών Χορών, Χορωδίας, Πιάνου και Ακορντεόν, Δήμου Ελευσίνας

Α) Θέματα λειτουργίας των Τμημάτων
Σας ενημερώνουμε ότι οι εγγραφές για τα Τμήματα Ρυθμικής Αγωνιστικής Γυμναστικής (καθηγήτρια κα Ζέτα Βαλαβάνη), τα Τμήματα Παραδοσιακών Χορών (καθηγήτρια κα Μαρία Βαλαβάνη), τα τμήματα Ακορντεόν (καθηγήτρια κα Μίνα Καμπόλη) καθώς και για τα τμήματα πιάνου (καθηγήτρια κα  Βαρβάρα Σαριανίδη),  θα ξεκινήσουν την Πέμπτη 10 Σεπτεμβρίου 2026.
Η έναρξη των μαθημάτων για την εκπαιδευτική περίοδο 2026-2027 θα πραγματοποιηθεί την Πέμπτη 1 Οκτωβρίου 2026.
Κατά τη φετινή εκπαιδευτική περίοδο 2026-2027, διευρύνονται οι παρεχόμενες εκπαιδευτικές δραστηριότητες με την  πραγματοποίηση μαθημάτων Ακορντεόν.
Παράλληλα, η σύσταση Χορωδίας (καθηγήτρια κα Μίνα Καμπόλη), η οποία απευθύνεται σε παιδιά και ενήλικες, περιλαμβάνει παιδιά από την ηλικία των 5 ετών.
Επισημαίνεται ότι όλες/οι οι μαθήτριες/μαθητές που θα παρακολουθούν μαθήματα μουσικού οργάνου θα παρακολουθούν υποχρεωτικά και μαθήματα Μουσικής Θεωρίας(καθηγήτρια κα Μίνα Καμπόλη), από την ηλικία των 10 ετών και άνω, με στόχο την ολοκληρωμένη μουσική τους εκπαίδευση.
Η Μουσική Θεωρία δεν αποτελεί αυτοτελές Τμήμα προς εγγραφή και δεν απαιτείται ξεχωριστή διαδικασία εγγραφής.
Για τα παιδιά ηλικίας κάτω των 10 ετών, προβλέπεται η συμμετοχή τους σε δραστηριότητα μουσικού εργαστηρίου, προσαρμοσμένη στην ηλικία και στις αναπτυξιακές τους ανάγκες.


Εγγραφές στη Χορωδία
Οι εγγραφές στη Χορωδία δεν θα πραγματοποιούνται μέσω της ηλεκτρονικής πλατφόρμας.
Οι ενδιαφερόμενοι/ες που επιθυμούν να εγγραφούν στη Χορωδία μπορούν να επικοινωνούν στο τηλέφωνο 210 5565615 (από τις 12.00 έως τις 14.00), προκειμένου να δηλώνουν  τη συμμετοχή τους.
Σας υπενθυμίζουμε ότι οι εγγραφές της φετινής εκπαιδευτικής περιόδου 2026-2027 για τα παραπάνω Τμήματα θα πραγματοποιούνται αποκλειστικά μέσω της ηλεκτρονικής πλατφόρμας της εφαρμογής Intellisoft, από 10 Σεπτεμβρίου 2026, στον ακόλουθο σύνδεσμο:
https://demos365elefsina.intellisoft.gr/
Παρακαλούμε θερμά τους/τις συμμετέχοντες/ουσες προηγούμενων ετών να συμπληρώσουν στην πλατφόρμα και, ειδικότερα, στο σχετικό πεδίο, το ΑΦΜ του αιτούντος/της αιτούσας που θα πραγματοποιεί τις σχετικές πληρωμές.
Βάσει της υπ’ αριθ. 260/26-8/9/2026 απόφασης του Δημοτικού Συμβουλίου, το μηνιαίο αντίτιμο παρακολούθησης των Τμημάτων Πολιτισμού – Αθλητισμού παραμένει στα 13 ευρώ, τόσο για τους/τις Δημότες/-ισσες της Δημοτικής Ενότητας Ελευσίνας – Μαγούλας όσο και για τους/τις Ετεροδημότες/-ισσες όμορων Δήμων.
Εκ μέρους της Οικονομικής Διεύθυνσης του Δήμου μας, σας ενημερώνουμε ότι όσοι/όσες ωφελούμενοι/-ες προηγούμενων ετών έχουν οφειλές, οφείλουν να τις εξοφλήσουν πριν ξεκινήσουν τη διαδικασία εγγραφής στο Τμήμα της προτίμησής τους για την εκπαιδευτική περίοδο 2026-2027.
Σε περίπτωση μη καταβολής του σχετικού αντιτίμου, οι οφειλές θα βεβαιώνονται από το Τμήμα Εσόδων και θα εισπράττονται σύμφωνα με τις προβλεπόμενες διαδικασίες.
Σας υπενθυμίζουμε ότι η τακτοποίηση του μηνιαίου αντιτίμου και των οφειλών εν γένει δεν πραγματοποιείται μέσω της ηλεκτρονικής πλατφόρμας, αλλά 

μέσω σχετικού REF, το οποίο θα σας αποστέλλεται από το Τμήμα Εσόδων του Δήμου μας.
Επιπλέον, για την άρτια οργάνωση και την ομαλή λειτουργία των Τμημάτων, είναι απαραίτητο να δηλώνεται έγκαιρα, μέσω της ηλεκτρονικής εφαρμογής, η διακοπή παρακολούθησης των μαθημάτων εντός του μήνα. Σε διαφορετική περίπτωση, θα ισχύει κανονικά η χρέωση του προβλεπόμενου αντιτίμου.
Β) Δικαιολογητικά εγγραφών των Τμημάτων
Γενικά – Υποχρεωτικά Δικαιολογητικά
· Φωτοτυπία δύο όψεων Αστυνομικού Δελτίου Ταυτότητας ή Διαβατηρίου του/της αιτούντος/ούσας που πραγματοποιεί την εγγραφή. Σε περίπτωση εγγραφής ανηλίκου, απαιτείται και φωτοτυπία δύο όψεων του Αστυνομικού Δελτίου Ταυτότητας ή Διαβατηρίου του παιδιού, εφόσον διαθέτει.
· Πιστοποιητικό Οικογενειακής Κατάστασης, το οποίο επισυνάπτεται μόνο σε περίπτωση εγγραφής τέκνου.
· Πιστοποιητικό Μόνιμης Κατοικίας ή λογαριασμός ΔΕΚΟ στο όνομα του/της αιτούντος/ούσας, εφόσον πρόκειται για ενήλικο άτομο, ή στο όνομα του γονέα που πραγματοποιεί την εγγραφή, εφόσον πρόκειται για ανήλικο.
· Κάρτα Υγείας Αθλητή για τα μαθήματα Ρυθμικής Αγωνιστικής Γυμναστικής.
· Βεβαίωση καρδιολόγου για τη συμμετοχή στα μαθήματα Ρυθμικής Αγωνιστικής Γυμναστικής και Παραδοσιακών Χορών.






Ειδικά – Προαιρετικά Δικαιολογητικά
Για ωφελούμενους/ες της Δομής Προσφύγων:
· Έγγραφο της Δομής που βεβαιώνει τα στοιχεία του/της ωφελούμενου/ης.
Για ωφελούμενους/ες του Κέντρου Αγάπης Ελευσίνας:
· Έγγραφο του Κέντρου που βεβαιώνει ότι ο/η αιτών/ούσα είναι ωφελούμενος/η του Κέντρου.
Για ΑμεΑ ή παιδιά με γονέα ΑμεΑ:
· Βεβαίωση αναπηρίας.
Για φοιτητές/τριες:
· Φωτοτυπία δύο όψεων Ακαδημαϊκής Ταυτότητας.
Για χαμηλό εισόδημα (κάτω των 6.500 € ετήσιο ατομικό εισόδημα ή κάτω των 13.000 € ετήσιο οικογενειακό εισόδημα):
· Τελευταίο εκκαθαριστικό φορολογικής δήλωσης, που αποδεικνύει το δηλωθέν οικογενειακό εισόδημα ή το ατομικό εισόδημα σε περίπτωση μονογονεϊκής οικογένειας.
· Πιστοποιητικό Οικογενειακής Κατάστασης.
Γ) Εκπτώσεις – Απαλλαγές από την καταβολή του αντιτίμου
Τονίζεται ότι η εγγραφή και η παρακολούθηση των Τμημάτων Χορωδίας θα είναι δωρεάν, με στόχο την περαιτέρω ενίσχυση και ανάπτυξη της λειτουργίας τους.
Ακολουθούν οι εκπτώσεις και οι απαλλαγές ανά κατηγορία ωφελούμενων:
· Φοιτητές/τριες: Έκπτωση 50%.
· Αδέλφια ή γονέας με τέκνο: Για το δεύτερο μέλος, έκπτωση 50%.
· Κάθε επιπλέον μέλος πέραν του δεύτερου (τρίτο, τέταρτο κ.λπ.): Απαλλαγή από τη συνδρομή.
· Για κάθε επόμενη δραστηριότητα του ίδιου μέλους πέραν της πρώτης: Έκπτωση 50% στη συγκεκριμένη δραστηριότητα.
· Ωφελούμενοι/ες του Κέντρου Αγάπης Ελευσίνας: Απαλλαγή από τη συνδρομή.
· Μέλη της Δομής Προσφύγων: Απαλλαγή από τη συνδρομή.
· ΑμεΑ και παιδιά με γονέα ΑμεΑ: Απαλλαγή από τη συνδρομή.
· Χαμηλό εισόδημα: Από μηδενικό οικογενειακό εισόδημα έως 13.000 € ή, αντίστοιχα, έως 6.500 € ατομικό εισόδημα σε περίπτωση μονογονεϊκής οικογένειας: Έκπτωση 50%.
Επιπλέον, σας ενημερώνουμε ότι για τους/τις Ετεροδημότες/-ισσες ισχύει το ίδιο μηνιαίο αντίτιμο των 13 ευρώ.
Επιπρόσθετα, σας πληροφορούμε ότι η Υπηρεσία δύναται να εξυπηρετεί αποκλειστικά ενδιαφερόμενους/ες οι οποίοι/ες δεν είναι εξοικειωμένοι/ες με τη διαδικασία της ψηφιακής εγγραφής κατόπιν προηγούμενου τηλεφωνικού ραντεβού στο τηλέφωνο 210 5565615.
Με τις θερμότερες ευχές μας για μια επιτυχημένη και δημιουργική εκπαιδευτική περίοδο, ευχόμαστε σε όλους και όλες καλή αρχή!

Εκ της Διευθύνσεως

